CELEX: 62021CN0125
Language: et
Date: 2021-02-26 00:00:00
Title: Kohtuasi C-125/21: 26. veebruaril 2021 esitatud hagi – Euroopa Komisjon versus Iirimaa

26.4.2021   
            
            
               ET
            
            
               Euroopa Liidu Teataja
            
            
               C 148/11
            
         
      26. veebruaril 2021 esitatud hagi – Euroopa Komisjon versus Iirimaa
      (Kohtuasi C-125/21)
      (2021/C 148/14)
      Kohtumenetluse keel: inglise
      
         Pooled
      
      
         Hageja: Euroopa Komisjon (esindajad: J. Tomkin ja S. Grünheid)
      
         Kostja: Iirimaa
      
         Hageja nõuded
      
      
                  —
               
               
                  tuvastada, et kuna Iirimaa ei ole võtnud nõukogu 27. novembri 2008. aasta raamotsuse 2008/909/JSK vastastikuse tunnustamise põhimõtte kohaldamise kohta kriminaalasjades tehtud otsuste suhtes, millega määratakse vabadusekaotuslikud karistused või vabadust piiravad meetmed, nende Euroopa Liidus täideviimise eesmärgil (1) sätete järgimiseks vajalikke õigus- ja haldusnorme või igal juhul ei ole komisjoni neist teavitanud, siis on Iirimaa rikkunud nimetatud raamotsuse artikli 29 lõigetest 1 ja 2 tulenevaid kohustusi;
               
            
                  —
               
               
                  mõista kohtukulud välja Iirimaalt.
               
            
         Väited ja peamised argumendid
      
      Vastavalt raamotsuse 2008/909/JSK artikli 29 lõigetele 1 ja 2 võtavad liikmesriigid käesoleva raamotsuse järgimiseks vajalikud meetmed enne 5. detsembrit 2011 ning teavitavad nendest meetmetest komisjoni.
      Komisjon leiab, et Iirimaa on rikkunud nõukogu raamotsuse 2008/909/JSK artikli 29 lõigetest 1 ja 2 tulenevaid kohustusi, kuna ta ei ole võtnud raamotsuse sätete järgimiseks vajalikke õigus- ja haldusnorme või igal juhul ei ole komisjoni neist teavitanud.
      
         (1)  ELT 2008, L 327, lk 27.